11 ጉንቦት 2020 ምንጪ ስእሊ, Getty Images ሰብ ኰይኑ ናብዛ ዓለም ፅዒሩ እዩ ዝነብር። ግን ንገሊኡ ይምሰለሉ፡ ገሊኡ ከኣ ነዛ ድራር እለቱ ክኽእል ፈፈው ክብል ይነብር። ብፍላይ ገሊኡ፡ 'ሓሳረ መከራ ጽሕፍቶይ እዩ' ኢሉ ክሳብ ዝኣምን ድከቱ ይበልዕ። ዝረኸበ ክስእን፡ ዝሰኣነ ክረክብ ንቡር እዩ ዝበለ ድማ ርእሱ ከቕንዕ፡ ሓመዱ ነጊፉ ካብ ዝወደቖ ይትንስእ። ብፋይቶትነት ምንባር ከም ስራሕ እንተተቘፂሩ፡ ብእኡ ዝነብራ ደቀንስትዮ ኣለዋ። ቁጽረን ክበዝሕ ክውሕድ ይኽእል እምበር ኣብ ሕድሕድ ከተማታት ትግራይ ብፋይቶትነት ዝናበራ መንእሰያት ደቀንስትዮ ኣለዋ። እቲ ህይወት ኣብ ጥቓ ፈርኔሎ ዳርጋ ምትኻስ ምዃኑ እናተረደአን 'እንጀራ ጀላዕ ኣይበላዕ' ኢለን እናማረራ እውን ግን ኣማራፂ ስለዘይብለን ይነብራሉ። እቲ ዘሕዝን፡ ለበዳ ኮሮናቫይረስ ምስ ተስምዐን ህዝባዊ ምውስዋስ ተገቲኡ ዕፅዋ ምስ ተኣወጀን፡ ዓማዊል ስኢነን ነዛ ንኸብደንን መኽፈሊ ክራይ ገዛን ስኢነን ኣብ ጸገም ዝኣተዋ ሓያሎ እየን። እምበኣር ኣብቲ ድነን ፀልማትን ዝተመልኦ ግዜ፡ ዋግዋጎን ብራቕን ዘብርህ ምትሕግጋዝ ተወሊዑ። ኣብ ልዕሊ ደቀንስትዮ ንዝወርድ ፆታዊ መዓት ከብቅዕ ዝሰርሕ፡ "ይኾኖ" ብዝብል መጸውዒ ምንቅስቓስ ዝጀመራ ደቀንስትዮ ፍታሕ ሒዘን ቀረባ። ሓሳባትኩም ብድሆታት ደቂ ኣንስትዮ ይፈትሑ ኣሽሓት ደቂ ኣንስትዮ ዝሃደነት ዓመት ስለምንታይ መናድቕ ባቕዳድ ብስእሊ ደቂ ኣንስትዮ መሊኦም?
